cyanic-selkie/wikianc huggingface dataset:
จรูญพงศ์ พันธุ์ศรีนคร
ประวัติ
จรูญพงศ์ พันธุ์ศรีนคร เดิมชื่อยอดยิ่ง เกิดเมื่อวันที่ 4 กันยายน พ.ศ. 2497 เป็นบุตรของนายใหญ่ และนางทองหย่วน พันธุ์ศรีนคร มีพี่น้อง 3 คน สำเร็จการศึกษาศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง สมรสและหย่า มีบุตร 3 คน หนึ่งในนั้นคือนายพงษ์พันธุ์ ส.อบจ.นครราชสีมา
งานการเมือง
เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง
สนามเฉลิมพระเกียรติ บางมด
สนามเฉลิมพระเกียรติ บางมด เป็นสนามที่สามารถใช้ได้หลายประเภท ตั้งอยู่ในเขตทุ่งครุ กรุงเทพมหานคร ประเทศไทย โดยปัจจุบันเป็นสนามเหย้าของ สโมสรฟุตบอลบางกอก โดยมีความจุประมาณ 8,000 ที่นั่ง
พระราชวังฤดูร้อน
พระราชวังฤดูร้อน (Summer Palace) หรือ อี๋เหอ-ยฺเหวียน (Gardens of Nurtured Harmony) เป็นพระราชวัง อยู่ในกรุงปักกิ่ง ประเทศสาธารณรัฐประชาชนจีน ตั้งอยู่ในบริเวณใกล้เคียงกับพระราชวังหยวนหมิงหยวน ห่างจากพระราชวังต้องห้ามไปทางทิศตะวันตกเฉียงเหนือ ประมาณ 8 กิโลเมตร
อี๋เหอ-ยฺเหวียนมีพื้นที่ประมาณ 2.9 ตารางกิโลเมตร หรือ 1,812.5 ไร่ ประกอบด้วยเนินเขาสูง 60 เมตร มีพระตำหนักอยู่บนเนิน และทะเลสาบคุนหมิง มีเนื้อที่ประมาณ 2.2 ตารางกิโลเมตร หรือ (1,375 ไร่) คิดเป็น 3 ใน 4 ของพื้นที่ทั้งหมด โดยทะเลสาบนี้เกิดจากการใช้แรงงานคน ขุดดินขึ้นไปถมเป็นเนินเขา สำหรับสร้างพระตำหนัก
อี๋เหอ-ยฺเหวียนเริ่มก่อสร้างในสมัยราชวงศ์จิน (ค.ศ. 1115 – 1234) โดยจักรพรรดิไหหลิงหวัง เมื่อย้ายเมืองหลวงมาอยู่ที่ปักกิ่ง และเป็นที่ประทับของจักรพรรดิราชวงศ์หยวน จนกระทั่งถึงรัชกาลของจักรพรรดิเฉียนหลง แห่งราชวงศ์ชิง ทรงบูรณะและสร้างพระตำหนักแห่งใหม่บนเนินเขา ในปี ค.ศ. 1749
ก่อนราชวงศ์ชิง
ต้นกำเนิดของพระราชวังฤดูร้อนมีขึ้นในสมัยราชวงศ์จินที่ปกครองโดยชนชาติหฺนวี่เจิน (Jurchen) ในปี ค.ศ. 1153 เมื่อจักรพรรดิไหหลิงหวัง จักรพรรดิองค์ที่สี่ (รัชสมัย ค.ศ. 1150–1161) ย้ายเมืองหลวงของราชวงศ์จิน จากมณฑลฮุ่ยหนิง (ในปัจจุบันคือเมืองฮาร์บิน เฮย์หลงเจียง) ไปสู่หยานจิง (ปัจจุบันคือปักกิ่ง) และให้สร้างพระราชวังบนเขาเซียง (香山) และเขายู่ฉฺวาน (玉泉山) ทางตะวันตกเฉียงเหนือของปักกิ่ง
ราวปี ค.ศ. 1271 หลังจากที่ราชวงศ์หยวนก่อตั้งเมืองหลวงในข่านบาลิก (หรือเรียก ต้าตู ปัจจุบันคือปักกิ่ง) วิศวกร กัวโส่วจิ้ง (郭守敬) ได้ริเริ่มโครงการประปาเพื่อควบคุมน้ำจากน้ำพุเฉินชาน (神山泉) ในหมู่บ้านไป๋ฝู (白浮村) เขตชางผิง จากทะเลสาบตะวันตก (西湖) ซึ่งต่อมาเปลี่ยนชื่อเป็นทะเลสาบคุนหมิง เป้าหมายของกัว คือการสร้างอ่างเก็บน้ำเพื่อเป็นแหล่งน้ำมั่นคงสำหรับพระราชวัง
ในปี ค.ศ. 1494 จักรพรรดิหงจื้อแห่งราชวงศ์หมิงได้สร้างวัดหยวนจิ้ง (圓靜寺) เพื่อรำลึกแม่นมหลัวของพระองค์ หน้าเขาเวิ่ง (瓮山) ซึ่งต่อมาได้เปลี่ยนชื่อเป็นเขาอายุวัฒนะ (万寿山 เขาว่านโช่ว) วัดนี้ถูกทิ้งร้างและทรุดโทรมเป็นเวลาหลายปี และบริเวณเขาถูกปกคลุมด้วยพืชพันธุ์ ในรัชสมัยจักรพรรดิเจิ้งเต๋อ (รัชสมัย ค.ศ. 1505–1521) ผู้สืบทอดตำแหน่งต่อจากจักรพรรดิหงจื้อ ได้สร้างพระราชวังริมฝั่งทะเลสาบตะวันตกและเปลี่ยนพื้นที่ให้เป็นสวนในพระองค์ และเปลี่ยนชื่อเขาเวิ่งเป็น "เขาทอง" (金山) และตั้งชื่อทะเลสาบว่า "ทะเลสีทอง" (金海) ทั้งจักรพรรดิเจิ้งเต๋อและจักรพรรดิว่านลี่ (รัชสมัย ค.ศ. 1572–1620) พอพระทัยกับการล่องเรือในทะเลสาบ ในรัชสมัยของจักรพรรดิเทียนฉี่ (รัชสมัย ค.ศ. 1620–1627) ขันทีในราชสำนัก Wei Zhongxian ได้ยึดสวนในพระองค์จักรพรรดิไปเป็นทรัพย์สินส่วนตัว
ราชวงศ์ชิง
ในช่วงต้นราชวงศ์ชิง เขาเวิ่งเป็นสถานที่สำหรับคอกเลี้ยงม้าในพระราชวัง ขันทีที่กระทำความผิดถูกส่งไปยังตัดหญ้าและวัชพืชที่นี่ ในตอนต้นของรัชสมัยของจักรพรรดิเฉียนหลง (รัชสมัย ค.ศ. 1735-1796) มีการสร้างสวนในพระองค์จักรพรรดิหลายแห่งในบริเวณรอบเขตไห่เตี้ยนของปักกิ่งในปัจจุบัน และด้วยเหตุนี้ปริมาณการใช้น้ำจึงเพิ่มขึ้นอย่างมาก ในขณะนั้นน้ำส่วนใหญ่เก็บไว้ในทะเลสาบตะวันตกมาจากน้ำพุจืดธรรมชาติ (ตาน้ำ) บนเขายู่ฉฺวาน อีกส่วนหนึ่งมาจากแม่น้ำว่านฉฺวาน (万泉河) การหยุดชะงักการไหลของน้ำจากเขายู่ฉฺวานส่งผลอย่างมากต่อการขนส่งทางน้ำและระบบประปาของเมืองหลวง
ราวปี ค.ศ. 1749 จักรพรรดิเฉียนหลงตัดสินพระทัยสร้างพระราชวังในบริเวณใกล้เคียงกับเขาเวิ่ง และทะเลสาบตะวันตกเพื่อฉลองวันเกิดครบรอบชันษา 60 ปีของพระมารดาของพระองค์ จักรพรรดินีเซี่ยวเชิ่งเซี่ยน รวมทั้งโครงการปรับปรุงระบบประปาของเมืองหลวง ในการนี้พระองค์ทรงสั่งให้ขยายทะเลสาบตะวันตกออกไปทางทิศตะวันตกเพื่อสร้างทะเลสาบอีก 2 แห่ง ได้แก่ ทะเลสาบเกาสุ่ย (高水湖) และทะเลสาบย่างสุ่ย (养水湖) ทะเลสาบทั้งสามแห่งนี้ไม่เพียงทำหน้าที่เป็นอ่างเก็บน้ำสำหรับสวนในพระองค์จักรพรรดิเท่านั้น แต่ยังเป็นแหล่งน้ำสำหรับการเกษตรโดยรอบ ซึ่งเรียกรวมทะเลสาบทั้งสามว่า "ทะเลสาบคุนหมิง" ตามชื่อสระคุนหมิง (昆明池) ที่สร้างโดยจักรพรรดิฮั่นอู่(รัชสมัย 141–187 ก่อนคริสต์ศักราช) ในราชวงศ์ฮั่นเพื่อฝึกกองทัพเรือ ดินที่ขุดจากการขยายตัวของทะเลสาบคุนหมิงถูกใช้เพื่อขยายเขาเวิ่ง ซึ่งถูกเปลี่ยนชื่อเป็น "เขาอายุวัฒนะ" (万寿山; เขาว่านโช่ว; Longevity Hill)
พระราชวังฤดูร้อนซึ่งการก่อสร้างเสร็จสมบูรณ์ในปี พ.ศ. 2307 ด้วยมูลค่ากว่า 4.8 ล้านตำลึง ได้รับการตั้งชื่อว่า "ชิงอีหยวน" (清漪园; สวนคลื่นใส)
การออกแบบพระราชวังฤดูร้อนมีพื้นฐานมาจากตำนานเทพนิยายจีนเกี่ยวกับภูเขาศักดิ์สิทธิ์สามแห่งในทะเลตะวันออก ได้แก่ เผิงไหล (蓬萊仙島) ฟางจ้าง (方指) และหยิงโจว (瀛洲) ให้สร้างขึ้นเป็นเกาะทั้งสามในทะเลสาบคุนหมิง – เกาะหนานหู (南湖岛) ) เกาะถฺวานเฉิง (团城岛) และเกาะเฉ่าเจี้ยนถัง (草鉴堂岛) ในขณะที่ตัวทะเลสาบเองนั้นมีพื้นฐานมาจากพิมพ์เขียวของทะเลสาบตะวันตกในหางโจว นอกจากนี้ลักษณะทางสถาปัตยกรรมมากมายในพระราชวังยังถูกสร้างให้มีลักษณะคล้ายหรือเลียนแบบสถานที่ท่องเที่ยวต่าง ๆ ทั่วประเทศจีน ตัวอย่างเช่น ท่าเรือเฟิ่งหฺวาง (凤凰顿) เป็นตัวแทนของทะเลสาบไท่ ศาลาจิ้งหมิง (景明楼) คล้ายกับศาลาเยว่หยาง (岳阳楼) ในหูหนาน ศาลาหวางฉาน (望飯阁) ให้คล้ายศาลากระเรียนเหลือง (黄鹤楼) ถนนการค้าได้รับการออกแบบให้เลียนแบบถนนในซูโจวและหยางโจว สถาปัตยกรรมที่เป็นหัวใจของพระราชวังฤดูร้อนคือ "วัดแห่งความกตัญญูกตเวทีและอายุวัฒนะ" (大宝恩延寿寺) นอกจากนี้ยังมีทางเดินยาวกว่า 700 เมตร ซึ่งประดับประดาด้วยเครื่องราชอิสริยาภรณ์ พระราชวังฤดูร้อนถูกออกแบบให้ไม่มีสิ่งอำนวยความสะดวกสำหรับการพำนักระยะยาวและการบริหารงานประจำวันของรัฐ จากบันทึกจักรพรรดิเฉียนหลงไม่เคยแปรพระราชฐานถาวรที่พระราชวังฤดูร้อน และอยู่ประทับเพียงวันเดียวในทุกการประพาส
ในช่วงขณะที่ราชวงศ์ชิงเริ่มเสื่อมถอยลง ภายหลังรัชสมัยของจักรพรรดิเต้ากวัง พระราชวังฤดูร้อนค่อย ๆ ถูกละเลยมากขึ้น และสถาปัตยกรรมบนเกาะทั้งสามได้ถูกสั่งให้รื้อถอนเนื่องจากค่าใช้จ่ายในการบำรุงรักษาที่สูงเกินไป
ในช่วงคริสต์ทศวรรษ 1860 ฝรั่งเศสและอังกฤษได้ปล้นพระราชวังฤดูร้อน เมื่อคราวสิ้นสุดสงครามฝิ่นครั้งที่สอง และเมื่อวันที่ 18 ตุลาคม ค.ศ. 1860 (พ.ศ. 2403) กองกำลังอังกฤษได้เผาทำลายพระราชวังฤดูร้อนเดิมที่อยู่ใกล้เคียง (ยฺเหวียนหมิง-ยฺเหวียน ในภาษาจีน) โดยคำสั่งของ ลอร์ด เอลกิน ข้าหลวงใหญ่อังกฤษประจำประเทศจีน และเป็นการดำเนินการเพื่อตอบสนองต่อการทรมานและการสังหารทูตอังกฤษสองคน รวมทั้งนักข่าวของเดอะไทมส์ และคณะคุ้มกัน การทำลายพระราชวังฤดูร้อนส่วนใหญ่ยังทำให้เกิดความโกรธแค้นในจีน
ระหว่างปี ค.ศ. 1884–95 ในรัชสมัยของจักรพรรดิกวังซฺวี่ (r. 1875–1908) จักรพรรดินีซูสีไทเฮาได้สั่งซื้อแท่งเงินจำนวน 22 ล้านตำลึง ซึ่งเดิมกำหนดให้ใช้ในการปรับปรุงกองทัพเรือราชวงศ์ชิง (北洋舰队) แต่นำไปใช้ในการบูรณะและขยายพระราชวังฤดูร้อนเพื่อเฉลิมฉลองวันเกิดครบรอบ 60 ปีของจักรพรรดินี ด้วยเหตุงบประมาณที่มีจำกัด งานก่อสร้างจึงมุ่งไปที่อาคารด้านหน้าเขาอายุวัฒนะ และเขื่อนกั้นรอบทะเลสาบคุนหมิง นอกจากนี้ในปี ค.ศ. 1888 พระราชวังฤดูร้อนยังได้รับชื่อที่ใช้จนปัจจุบัน คือ "อี้เหอหยวน" (颐和园)
ในคริสต์ทศวรรษ 1900 ก่อนการสิ้นสุดกบฏนักมวย พระราชวังฤดูร้อนได้รับความเสียหายอีกครั้งเมื่อกองกำลังพันธมิตรแปดชาติ ทำลายสวนในพระองค์จักรพรรดิและยึดศิลปกรรมจำนวนมากที่สะสมไว้ในพระราชวัง พระราชวังฤดูร้อนได้รับการบูรณะในสองปีต่อมา
หลังราชวงศ์ชิง
ในปี ค.ศ. 1912 หลังจากการสละราชสมบัติของผู่อี๋ (จักรพรรดิองค์สุดท้าย) พระราชวังฤดูร้อนได้กลายเป็นทรัพย์สินส่วนตัวของอดีตราชวงศ์ของจักรวรรดิชิง อีกสองปีต่อมาพระราชวังฤดูร้อนเปิดให้ประชาชนทั่วไปเข้าชมและจำหน่ายตั๋วเข้าชม
ในปี ค.ศ. 1924 (พ.ศ. 2467) หลังจากที่ผู่อี๋ถูกขับไล่ออกจากพระราชวังต้องห้ามโดยขุนศึกเฝิง ยู่เสียง รัฐบาลเทศบาลกรุงปักกิ่งได้เข้ามาดูแลพระราชวังฤดูร้อนและเปลี่ยนให้เป็นสวนสาธารณะ
ภายหลังปี ค.ศ. 1949 พระราชวังฤดูร้อนเป็นที่ตั้งของโรงเรียนกลางของพรรคคอมมิวนิสต์จีนในช่วงสั้น ๆ ซึ่งคณะสหายและบุคคลากรสำคัญของเหมา เจ๋อตงหลายคนในพรรคคอมมิวนิสต์ เช่น หลิ่ว ย่าจึ (柳亚子) และ เจียง ชิง ได้อาศัยอยู่ที่นี่เช่นกัน นับแต่ปี ค.ศ. 1953 พระราชวังฤดูร้อนได้ดำเนินการบูรณะและปรับปรุงครั้งใหญ่หลายครั้ง ซึ่งปัจจุบันเปิดให้ประชาชนทั่วไปเข้าชมในฐานะสถานที่ท่องเที่ยวและสวนสาธารณะ
ในเดือนพฤศจิกายน พ.ศ. 2541 พระราชวังฤดูร้อนได้รับการกำหนดให้เป็นมรดกโลกโดยยูเนสโก ในช่วงปลายปี พ.ศ. 2549 รัฐบาลจีนได้เริ่มแจกจ่ายเหรียญที่ระลึกเพื่อเฉลิมฉลองพระราชวังฤดูร้อนในฐานะมรดกทางวัฒนธรรมของโลก
มรดกโลก
พระราชวังฤดูร้อนพร้อมด้วยอุทยานอี๋เหอ-ยฺเหวียนได้รับลงทะเบียนเป็นมรดกโลกภายใต้ชื่อ "พระราชวังฤดูร้อนและอุทยานในกรุงปักกิ่ง" ในการประชุมคณะกรรมการมรดกโลกสมัยสามัญครั้งที่ 22 เมื่อปี พ.ศ. 2541 ที่เมืองเกียวโตะ ประเทศญี่ปุ่น ด้วยข้อกำหนดและหลักเกณฑ์ในการพิจารณา ดังต่อไปนี้
กีฬากรีฑาในโอลิมปิกฤดูร้อน 2020 – กระโดดไกล บุคคลชาย
การแข่งขันกีฬากรีฑาในโอลิมปิกฤดูร้อน 2020 – กระโดดไกล บุคคลชาย มีกำหนดจัดขึ้นระหว่างวันที่ 31 กรกฎาคม - 2 สิงหาคม พ.ศ. 2564 ที่กรีฑาสถานแห่งชาติญี่ปุ่น คาดว่าจะมีนักกีฬาประมาณ 35 คนเข้าร่วมแข่งขัน จำนวนที่แน่นอนจะขึ้นอยู่กับว่ามีกี่ประเทศที่ใช้อันดับสากลในการเพิ่มนักกีฬานอกเหนือจาก 56 คนที่ผ่านการคัดเลือกตามช่วงเวลาหรืออันดับ (มีการใช้อันดับสากล 23 ตำแหน่งในปี พ.ศ. 2559)
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
เสนีย์ วิลาวรรณ
ผู้ช่วยศาสตราจารย์ ร้อยเอก เสนีย์ วิลาวรรณ ปูชนียบุคคลด้านภาษาไทย ประจำปีพุทธศักราช 2554 เกิดเมื่อ พ.ศ. 2472 ที่ตำบลราษฎร์นิยม อำเภอไทรน้อย จังหวัดนนทบุรี
การศึกษา
ศึกษาระดับประถมศึกษาที่ โรงเรียนวัดราษฎร์นิยม จังหวัดนนทบุรี ระดับมัธยมศึกษาที่ โรงเรียนวัดเขมาภิรตาราม จังหวัดนนทบุรี โดยเป็นนักเรียน ยุวชนทหาร รุ่นสุดท้าย
ศึกษาระดับเตรียมอุดมศึกษา ที่โรงเรียนเตรียมอุดมศึกษา มหาวิทยาลัยธรรมศาสตร์และการเมือง
เป็นนักเรียนเตรียมปริญญา มหาวิทยาลัยธรรมศาสตร์และการเมือง รุ่นสุดท้าย ระหว่าง พ.ศ. 2489-2490 (ต.ม.ธ.ก. รุ่นที่ 8)
การศึกษาระดับอุดมศึกษา  จบ อักษรศาสตรบัณฑิต (อ.บ.) คณะอักษรศาสตร์ จุฬาลงกรณ์มหาวิทยาลัย และต่อด้วย  ครุศาสตรบัณฑิต เป็น ค.บ.รุ่นแรก เมื่อหลักสูตรยังอยู่ใน แผนกครุศาสตร์  คณะอักษรศาสตร์และครุศาสตร์ จุฬาลงกรณ์มหาวิทยาลัย หลังจากรับราชการที่มหาวิทยาลัยศิลปากรแล้ว ศึกษาต่อจนจบ Master of Arts (M.A.) จากEastern Michigan University รัฐมิชิแกน ประเทศสหรัฐอเมริกา
การรับราชการ
พ.ศ. 2498 เป็นอาจารย์สอนภาษาไทยที่โรงเรียนเตรียมนายร้อย โรงเรียนนายร้อยพระจุลจอมเกล้า เมื่อมีการรวมโรงเรียนเตรียมนายร้อยของทุกเหล่าทัพ กับโรงเรียนเตรียมนายร้อยตำรวจเข้าด้วยกันเป็น โรงเรียนเตรียมทหาร จึงย้ายไปเป็นอาจารย์สอนภาษาไทย ที่โรงเรียนเตรียมทหาร ตั้งแต่แรกสถาปนาโรงเรียน ใน พ.ศ. 2501 และโอนไปรับราชการที่คณะโบราณคดี มหาวิทยาลัยศิลปากร ในปี พ.ศ. 2509
พ.ศ. 2509 ย้ายมารับราชการเป็นอาจารย์ที่คณะโบราณคดี มหาวิทยาลัยศิลปากร เป็นหัวหน้าภาควิชาภาษาตะวันออก คณะโบราณคดี มหาวิทยาลัยศิลปากร เป็นคนแรกจนเกษียณราชการ ตั้งแต่ภาควิชาเริ่มจัดสอนวิชาเอกภาษาไทย ระดับปริญญาตรี และปริญญาโท สาขาจารึกภาษาไทยและสาขาจารึกภาษาตะวันออก ดำรงตำแหน่งหัวหน้าภาควิชาภาษาตะวันออก ตลอดเวลารับราชการที่คณะโบราณคดีเคยดำรงตำแหน่งคณบดีคณะโบราณคดี มหาวิทยาลัยศิลปากร ระหว่าง 26 มิถุนายน พ.ศ. 2518 – 3 มีนาคม พ.ศ. 2521 เกษียณอายุราชการ เมื่อ พ.ศ. 2532
นอกจากงานราชการแล้ว ยังมีผลงานการเรียบเรียงตำราและแบบเรียนภาษาไทยตั้งแต่ระดับปฐมวัยถึงระดับมัธยมศึกษาตอนปลายที่ใช้ในโรงเรียนต่างๆ เป็นจำนวนร้อยกว่าเล่ม
รางวัลระดับชาติ
กระทรวงวัฒนธรรมประกาศยกย่องเชิดชูเกียรติให้ผู้ช่วยศาสตราจารย์เสนีย์ วิลาวรรณเป็นปูชนียบุคคลด้านภาษาไทย ประจำปีพุทธศักราช 2554 เมื่อวันที่ 6 กรกฎาคม 2554
สติวเดนต์อั๊กลี่
สติวเด้นท์ส อั๊กลี่ (Students ugly) เป็นวงดนตรีแนวพังก์ร็อก สัญชาติไทยไทย
ประวัติ
ต้นปี 2536 หลังจากรอยได้รับรางวัล รองชนะเลิศประกวดดนตรี ลำดับที่ 1 ของกระทรวงวิทยาศาสตร์ รอยได้ถูกชักชวนทำวงดนตรีเล่นตาม Pub ในฐานะมือกีตาร์ solo ของวง " กัลปังหา" (cover เพลงวง คาราวาน) 1 ปีกว่ากับการตระเวรเล่นย่าน บางเขน –รามอินทราฯ และเริ่มเบื่อจึงลาออกจากวง ต้นปี 2537 "รอย" ธนบดี บุ่นวรรณา ได้ก่อตั้งวงดนตรีกับเพื่อน เป็นวงดนตรี3ชิ้น เพื่อเล่นในมหาวิทยาลัยชื่อวงคือ " I Love You To Death " เล่นดนตรีแนว Hard Rock ยุค 70 โดยมี "บี" ณรงค์ฤทธิ์ กัลยา เป็นมือกลอง และ "หนึ่ง" อุสเรน งามแสง เล่นเบส
ซาเมด เยชิล
แรกต้นของอาชีพฟุตบอล
เยชิล เกิดใน ดึสเซิลดอร์ฟ แต่เติบโตขึ้นมาใน เครเฟ็ลท์ เขาเริ่มเล่นฟุตบอลในสโมสรท้องถิ่นให้กับทีม CFR Links ที่อายุเพียงหกขวบ แล้วเขาเล่นให้ BV 04 Düsseldorf เมื่ออายุสิบเอ็ดปี เขาได้รับการทอสอบฝีเท้ากับไบเออร์เลเวอร์คูเซิน ซึ่งเขาได้รับการยอมรับ ในปี 2010 เขามาถึงรอบสุดท้ายของการแข่งขันชิงแชมป์จูเนียร์เยอรมันซึ่งทีมของเขาแพ้ต่อ ไอน์ทรัค แฟร้งค์เฟิร์ต ไป 0-1 ในฤดูกาลถัดไปเขายิง 22 ประตูใน 24 แมตช์สำหรับ B-Junioren (U17/U16) และถูกย้ายขึ้นไปหนึ่งระดับ
สถานีบางยี่ขัน
สถานีบางยี่ขัน (Bang Yi Khan Station, รหัส BL05) เป็นสถานีรถไฟฟ้าในเส้นทางรถไฟฟ้ามหานคร สายเฉลิมรัชมงคล ตั้งอยู่เหนือถนนจรัญสนิทวงศ์บริเวณปากซอยจรัญสนิทวงศ์ 42 ใกล้กับทางแยกบรมราชชนนีซึ่งสามารถต่อรถโดยสารไปยังสะพานสมเด็จพระปิ่นเกล้าและสถานที่สำคัญใกล้เคียงได้
ซาเมด เยชิล
แรกต้นของอาชีพฟุตบอล
เยชิล ยิง 57 ประตูใน 71 แมตช์ ให้กับทีมเยาวชน ไบเออร์เลเวอร์คูเซิน ระหว่างปี 2010 - 2012 เขายังเป็นนักเตะเยาวชนของทีมชาติเยอรมัน
ไมโครซอฟท์ ออฟฟิศ
ไมโครซอฟท์ ออฟฟิศ (Microsoft Office) เป็นชุดโปรแกรมสำนักงาน พัฒนาโดยไมโครซอฟท์ซึ่งสามารถใช้งานได้ในระบบปฏิบัติการไมโครซอฟท์ วินโดวส์ และแอปเปิล แม็คอินทอช ไมโครซอฟท์ ออฟฟิศยังมีการส่งเสริมให้ใช้บริการผ่านระบบเครื่องแม่ข่าย (Server) และ บริการผ่านหน้าเว็บ (Web Based) ในรุ่นใหม่ๆ ของไมโครซอฟท์ ออฟฟิศ เราจะเรียกมันว่า ระบบสำนักงาน (Office system) แทนแบบเก่าคือ ชุดโปรแกรมสำนักงาน (Office Suite) ซึ่งการเรียกว่า ระบบสำนักงานจะรวมการทำงานกับเครื่องแม่ข่ายเอาไว้ด้วย ในวันที่ 16 กุมภาพันธ์ ค.ศ. 2006 ที่ผ่านมา ไมโครซอฟท์ได้ประกาศเรื่อง "ไมโครซอฟท์ ออฟฟิศ 2007" ที่จะเปลี่ยนแปลงหน้าจอการใช้งาน (User Interface) และ รูปแบบไฟล์แบบ XML เป็นหลัก รุ่นเสถียรล่าสุด คือไมโครซอฟท์ ออฟฟิศ 2007 ซึ่งออกจำหน่ายในวันที่ 30 มกราคม พ.ศ. 2550
สติวเดนต์อั๊กลี่
ประวัติ
ต่อมา "เกียรติ สุริยพงศ์ เตียนสิงห์" เข้ามาแทน บี ในปีต่อมา "แกะ53" วสุธา คงสง (53 คือชื่อซอยรามคำแหงที่แกะอยู่ในขณะนั้น) ก็เข้ามาเป็นสมาชิกถาวรทำเดโมเทป เสนอ บริษัทต่าง ๆ ปลายปี 2537 ทั้งสามได้เสนอผลงานผ่านที่ Sony Music และได้ ออดิชั่นในกลางเดือน พฤศจิกายน ปีนั้น เกียรติ ลาออกจากวงกระทันหันโดยไม่ทราบสาเหตุ ทางวงได้รับคำแนะนำจาก หนึ่ง อุสเรน งามแสง ซึ่งขณะนั้นเป็นหัวหน้าวง "NO FATE" ว่ามีมือกลองชั้นดีคนหนึ่ง นั่นคือ สอวอชิงตัน (สมศักด์ กลิ่นศรีสุข) 15 ธันวาคม SONY MUSIC Thailand ติดต่อกลับมาเพื่อคุยเรื่องสัญญา ทางวงเซ็นสัญญากับ SONY MUSIC ในวันที่ 26 มกราคม ปี 2538 และเปลี่ยนชื่อวงมาเป็น HEART BREAK KID ก่อนที่จะเปลี่ยนอย่างเป็นทางการในปี 2539 มาเป็น Students-ugly จนถึงปัจจุบัน รอยให้เหตุผลว่า ซื่อมันน่าจะเป็น PUNK ROCK ที่สุด 3 เพลงที่ใช้ในการออดิชั่นวันนั้นคือ 1.เพลง อย่าซ้อมฉัน (ปัจจุบันเนื้อเพลงได้ผ่านการแก้ไขจนเป็นเพลง ผมเกลียดปืนที่อยู่ในมือคุณ) 2.เพลง ทุเรศ และ 3.เพลง Heart Shape Box ของ Nirvana ผลงานชุดแรก ถูกวางจำหน่ายในเดือน พฤศจิกายน ปี 2539 โดยมี ป้าง - นครินทร์ กิ่งศักดิ์ เป็น โปรดิวเซอร์ ใช้นามแฝงในขณะนั้นว่า "กระยาสาทร"
ซาเมด เยชิล
ลิเวอร์พูล
ลิเวอร์พูล ได้เซ็นสัญญากับ เยชิล ในราคาที่เชื่อว่าจะเป็น 1,000,000 ปอนด์ ซาเมด เยชิล มีประสบการณ์เพิ่มขึ้นอย่างรวดเร็วให้ความสำคัญในช่วงที่ผ่านมา 18 เดือน, และดึงดูดความสนใจของ เบรนดัน ร็อดเจอส์
ฤดูกาล 2012-13
เกมแรก เยชิล ของทีมลิเวอร์พูล U21 พบกับเชลซี U21 และชนะไปได้ 4-1 ไม่นาน เยชิล ก็ได้ลงเล่นให้กับทีมชุดใหญ่ โดยอยู่ในรายชื่อสำรองในนัดที่พบกับ BSC Young Boys ของประเทศสวิสเซอร์แลนด์ เขาถูกเสนอชื่อเป็นตัวสำรองแต่ไม่ได้ลงเล่น วันที่ 26 กันยายน 2012 เยชิล ก็ได้เปิดตัวกับทีมในเกมฟุตบอลถ้วยลีกคัพที่พบกับ เวสต์บรอมวิช อัลเบียน นอกจากนี้เขายังปรากฏตัวในลีกคัพ รอบ 4 ที่พบกับ สวอนซี, โดยนัดนี้ลิเวอร์พูลได้พ่ายแพ้ไป 3-1 เมื่อ 7 ธันวาคม 2012 หลังจากกลับมาจากอาการบาดเจ็บ เยชิล ได้มีเป้าหมายแรกของเขาในเสื้อลิเวอร์พูลโดยได้ลูกยิงวอลเลย์ผ่านผู้รักษาประตูทำให้ลิเวอร์พูลนำไป 3-1 ก่อนที่จะชนะ คริสตัลพาเลซ ไป 4-1 ในลีกเยาวชน U21 ของ ลีกพัฒนาอาชีพ หลังจากที่เข้าถูกเปลี่ยนตัวออก ในเดือนกุมภาพันธ์หลังจากตะปบเอ็นไขว้หน้าในที่ระหว่างที่ลงเล่นให้ทีมชาติเยอรมนี U-19 เขาจึงถูกกีดกันในการลงเล่นนัดที่เหลือของฤดูกาลไป
ชีวิตส่วนตัว
เยชิล เป็นลูกครึ่งตุรกี-เยอรมนี เขาได้เล่นให้กับทีมชาติเยอรมัน U-19 ทีม แต่เขายังมีสิทธิ์ที่จะเล่นให้กับทั้งสองชาติกับทีมชาติเยอรมัน หรือ ทีมชาติตุรกี ในระดับชุดใหญ่ได้ จนถึงขณะนี้เขายังไม่ได้ตัดสินใจว่าเขาจะเลือกเล่นให้ทีมชาติไหน ตามที่สื่อตุรกี, อดีตเพื่อนร่วมทีมของเขาอย่าง นูรี ชาฮิน ซึ่งยังเป็นนักเตะทีมชาติตุรกีที่เล่นในเยอรมัน พยายามที่จะโน้มน้าวให้เขาเลือกทีมชาติตุรกี หัวหน้าโค้ชทีมชาติตุรกี ก็อยากให้เขาในเล่นให้ทีมชาติตุรกีด้วยเช่นกัน
สถานีบางยี่ขัน
ที่ตั้ง
สถานีบางยี่ขันตั้งอยู่บนถนนจรัญสนิทวงศ์ หน้าปากซอยจรัญสนิทวงศ์ 42 บริเวณหน้าตลาดอินดี้ปิ่นเกล้าในพื้นที่เขตบางพลัด แขวงบางบำหรุ กรุงเทพมหานคร ใกล้กับ แยกบรมราชชนนี โดยบริเวณสถานีบางยี่ขันนับเป็นพื้นที่ชุมชนหนาแน่น ในอดีตเคยมีตลาดพงษ์ทรัพย์บริเวณปากซอยจรัญสนิทวงศ์ 46  และซอยร่วมที่ตั้งอยู่ใกล้ๆกัน
ไมโครซอฟท์ ออฟฟิศ
ออฟฟิศรุ่นแรก เกิดขึ้นราวยุค 90 เมื่อออฟฟิศออกสู่ตลาด ทำให้เข้ามาแบ่งส่วนตลาดส่วนหนึ่งได้อย่างง่ายดาย จุดขายหลักของ ออฟฟิศคือราคาที่ถูกกว่า และสามารถเลือกซื้อเฉพาะที่ต้องการได้อีกด้วย โดยรุ่นแรกของออฟฟิศ ประกอบไปด้วย เวิร์ด เอกเซล และพาวเวอร์พอยท์ และยังมีรุ่น "โปร (PRO)" ที่จะรวม แอคเซส และ สเคสดูลพลัส เข้าไปด้วย
สถานีบางยี่ขัน
รูปแบบของสถานี
เป็นสถานีลอยฟ้า เป็นชานชาลาแบบข้าง (Station with Side Platform)
สติวเดนต์อั๊กลี่
ผลงาน
1.	Album “ ขอบคุณที่ตักเตือน “ / 2539 sony music
สถานีบางยี่ขัน
การจัดพื้นที่ในตัวสถานี
แบ่งเป็น 2 ชั้น ประกอบด้วย
รถโดยสารประจำทาง
ถนนจรัญสนิทวงศ์
สติวเดนต์อั๊กลี่
ผลงาน
2.	Album EP.” ขอบคุณที่ตักเตือน อคูสติค” /2540 sony music
สถานีบางยี่ขัน
สาเหตุที่การก่อสร้างล่าช้า
เนื่องจากว่าสถานีนี้มีอุโมงค์ใต้ดิน, สะพานคู่ขนานลอยฟ้า บรมราชชนนี และบริเวณนั้นเป็นบริเวณการจราจรหนาแน่น ซึ่งขัดขวางต่อการก่อสร้าง ทำให้การก่อสร้างไม่คืบหน้าไปตามที่ต้องการ จึงมีแนวคิดที่จะสร้างเสาตอม่อดังนี้
สติวเดนต์อั๊กลี่
ผลงาน
3.Album LP. “ Roy against the machine” /2542 Shit Records
สถานีบางยี่ขัน
สาเหตุที่การก่อสร้างล่าช้า
ส่วนสะพานคู่ขนานลอยฟ้า บรมราชชนนีนั้น จะทำการก่อสร้างในระดับความสูงที่สูงกว่าปกติ หรือจะลอดข้ามสะพานคู่ขนานลอยฟ้า บรมราชชนนี เพื่อมุ่งหน้า สถานีท่าพระ ทางด้าน รฟม. กำลังตัดสินใจจะทำแบบข้างต้นในการสร้างเสาตอม่อ หรือเวนคืนที่ดินย่านนั้นๆ รวมประมาณ 84 คูหา เพื่อขยายพื้นที่บาทวิถี, ตอม่อ และร้านค้าบริเวณบาทวิถี
สติวเดนต์อั๊กลี่
ผลงาน
4.E.P. Album “PARTY” /2543 Shit records
5.	Album “เล้กสั้น ขยันซอย” / 2544 Shit records
6.	LP. Album “ประชด” /2545 GMM Grammy
7.	LP, Album “HAPPY DOG DAY” (ชิงหมาเกิด) / 2547 Rs
8.	Live ! The Bootlegs School Tour In 1997 /2548 มานี เรคคอร์ดส limited edition
9.	Lp.Album “Money is power” /2549 มานี เรคคอร์ดส limited edition
10.	LP. Album “ Light” / 2550 มานี เรคคอร์ดส limited edition
11 Single album " กระแดะ " /2554 ชิท เรคคอร์ดส
12 รวมเดโมอัลบั้ม "ของสงวน" /2556 ชิทเรคคอร์ดส
14.EP.album "Turn left s wrong" (2558) เป็นอัลบั้มพิเศษ
เดอะเกรทคาลี
ทลีป สิงห์ ราณา (Dalip Singh Rana) เกิด 27 สิงหาคม พ.ศ. 2515 นักมวยปล้ำอาชีพ, โปรโมเตอร์ และอดีตตำรวจในรัฐปัญจาบชาวอินเดีย เป็นที่รู้กันดีในWWEนามว่า เดอะเกรทคาลี (The Great Khali) อดีตแชมป์โลกเฮฟวี่เวท 1สมัย และได้เข้าสู่หอเกียรติยศ WWE Hall of Fame ปี 2021
ในมวยปล้ำอาชีพ
คาลีได้เปิดตัวครั้งแรกในสแมคดาวน์ 7 เมษายน 2006 โดยมาลอบทำร้ายดิอันเดอร์เทเกอร์ ต่อมาในสแมคดาวน์ 20 กรกฎาคม 2007 คาลีได้คว้าแชมป์โลกเฮฟวี่เวทเป็นสมัยแรกได้จากการชนะแบทเทิลรอยัลชิงแชมป์ที่ว่างอยู่ ก่อนจะเสียแชมป์ให้บาทิสตาในซัมเมอร์สแลม (2007) ในซัมเมอร์สแลม (2010)คาลีได้เข้าร่วมปล้ำแท็กทีมคัดออก 7 ต่อ 7 เจอกับพวกเดอะเน็กซัส แต่ก่อนถึงซัมเมอร์สแลม คาลีได้ถูกกลุ่มเน็กซัสลอบทำร้ายจนไม่สามารถมาร่วมปล้ำได้ โดยหัวหน้าทีมอย่าง จอห์น ซีนาได้เลือกแดเนียล ไบรอัน อดีตสมาชิกเน็กซัสมาแทน และทีม WWE ก็เป็นฝ่ายชนะ
ในสแมคดาวน์ 27 พฤษภาคม 2011 ได้ทำร้ายรานจิน ซิงห์ ผู้จัดการของคาลี และกลายเป็นฝ่ายอธรรม เป็นลูกน้องให้จินเดอร์ มาฮาล ก่อนจะทะเลาะกับมาฮาลและกลับมาเป็นฝ่ายธรรมะอีกครั้ง ในสแมคดาวน์ 30 กันยายน 2011 หลังจากแพ้ให้กับมาร์ก เฮนรี คาลีได้ถูกเฮนรีเอาเก้าอี้ตีและหนีบขาก่อนกระโดดทับใส่จนบาดเจ็บ ต่อมาคาลีได้หมดสัญญากับทาง WWE และก็ไม่มีการต่อสัญญาอีก โดยคาลีจะกลับมาที่อินเดียและจะมุ่งไปเป็นดารานักแสดง ถึงแม้ว่าคาลีจะไม่ต่อสัญญา แต่ทั้งสองฝ่ายยังมีความสัมพันธ์ที่ดีต่อกัน โดยอาจจะกลับมาแสดงภาพยนตร์กับทางทีมงานสร้างภาพยนตร์ของ WWE ในอนาคต
คาลีได้เข้าร่วมแมตช์รอยัลรัมเบิล (2012) ออกมาเป็นลำดับที่15 แต่ไม่ชนะ ในอิลิมิเนชั่น แชมเบอร์ (2012)ได้ปล้ำอิลิมิเนชั่น แชมเบอร์ชิงแชมป์โลกเฮฟวี่เวท แต่ไม่สำเร็จ ในเรสเซิลเมเนีย ครั้งที่ 28ได้เข้าร่วมทีมของทีโอดอร์ ลองแพ้ให้กับทีมของจอห์น โลรีนายติสแบบแท็กทีม 12 คน ในปี 2014 คาลีได้หมดสัญญากับ WWE และไปปล้ำในสมาคมอิสระที่อินเดีย ในปี 2017 ได้กลับมาร่วมงานสั้นๆกับ WWE โดยได้เข้ามาก่อกวนในแมตช์กรงไม้ไผ่ปัญจาบพริซันแมตช์ชิงแชมป์ WWEระหว่างแรนดี ออร์ตันกับจินเดอร์ มาฮาลศึกแบทเทิลกราวด์ (2017) โดยช่วยทำให้มาฮาลป้องกันแชมป์เอาไว้ได้ ในปี 2018 คาลีได้ร่วมปล้ำแมตช์ The Greatest Royal Rumble โดยออกมาเป็นลำดับที่ 45 แต่ไม่ชนะ ปี 2021 ได้รับการเสนอชื่อเข้าสู่หอเกียรติยศ WWE Hall of Fame
จักรพงษ์ภูวนาถ
จักรพงษ์ภูวนาถ อาจหมายถึง
วงศ์ปลาวัว
วงศ์ปลาวัว หรือ วงศ์ปลางัว หรือ วงศ์ปลากวาง (วงศ์: Balistidae; Triggerfish; ฮาวาย: Humuhumu) เป็นวงศ์ของปลากระดูกแข็งทะเลวงศ์หนึ่ง อยู่ในอันดับปลาปักเป้า (Tetraodontiformes)
มีรูปร่างโดยรวม ลำตัวกว้างแบนเป็นทรงกลมรีคล้ายรูปไข่ ข้างตำแหน่งตาอยู่สูงบริเวณด้านบนของหัว ที่ครีบหลังอันแรกจะมีหนามแข็ง 3 อัน สามารถพับเก็บได้  และจะตั้งขึ้นได้เพื่อใช้ในการข่มขู่ศัตรู   มีก้านครีบหางจำนวน 12 ก้าน และ 18 ก้านครีบที่ครีบหลัง  มีเกล็ดที่ใหญ่แข็งและหนังหนา  ส่วนของใบหน้ายาวและยื่นแหลมออกมา ปากมีขนาดเล็ก ภายในมีฟัน 4 ซี่ที่ด้านนอก และด้านในอีก 3 ซี่ ที่แหลมคมมาก ใช้สำหรับขบกัดสัตว์มีเปลือกต่าง ๆ กินเป็นอาหาร รวมถึงฟองน้ำ, ปะการัง, สาหร่าย หรือเม่นทะเลด้วย  เช่นเดียวกับปลาปักเป้า อันเป็นปลาในอันดับเดียวกัน แต่อยู่ต่างวงศ์กัน พบกระจายพันธุ์ในทะเลเขตร้อนและเขตอบอุ่น เช่น อินโด-แปซิฟิก, หมู่เกาะฮาวาย, ทะเลแดง, มหาสมุทรอินเดีย, ทะเลอันดามัน, อ่าวไทย, ทะเลฟิลิปปิน และมหาสมุทรแอตแลนติก
ตาของปลาวัวสามารถกลอกกลิ้งไปมาได้ อันเป็นลักษณะเฉพาะ โดยปกติแล้ว เป็นปลาที่มีอุปนิสัยดุร้าวก้าวร้าวมาก มักไล่กัดปลาอื่นหรือแม้แต่พวกเดียวกันเองที่รุกล้ำเข้ามาในถิ่นที่อยู่อาศัย เป็นปลาที่จะหากินและอาศัยอยู่ในแนวปะการัง มีพฤติกรรมหากินโดยซอกซอนหากินเอาในแนวปะการังในเวลากลางวัน และนอนหลับพักผ่อนในเวลากลางคืน เป็นปลาที่ว่ายน้ำได้รวดเร็วมากโดยใช้ครีบหลัก ๆ ทั้ง 2 ครีบในด้านบนและด้านล่างของลำตัว ขณะที่ครีบหางใช้เป็นตัวควบคุมทิศทาง
เป็นปลาที่มีพฤติกรรมผสมพันธุ์วางไข่ โดยวางไข่ตามพื้นในรังซึ่งตัวผู้จะทำหน้าที่เฝ้าระวัง ซึ่งบางชนิดจะมีนิสัยดุร้ายมากในช่วงนี้
โดยมากแล้วเป็นปลาที่มีสีสันและลวดลายสวยงามสดใสมาก จึงเป็นที่นิยมมากของนักดำน้ำและนิยมเลี้ยงเป็นปลาสวยงามด้วย แต่ว่าเป็นปลาที่ดุร้ายมาก สามารถพุ่งเข้ากัดจนเป็นแผลเหวอะหรือไล่มนุษย์ซึ่งเป็นสัตว์ที่ใหญ่กว่ามากได้อย่างไม่เกรงกลัว
การจำแนก
แบ่งออกได้เป็น 12 สกุล ประมาณ 40 ชนิด
20 ธันวาคม
วันที่ 20 ธันวาคม เป็นวันที่ 354 ของปี (วันที่ 355 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 11 วันในปีนั้น
สตรีตเรเซอร์ (วิดีโอเกม พ.ศ. 2537)
รูปแบบการเล่น
เกมดังกล่าวมีความสามารถในการแข่งชิงแชมป์ต่าง ๆ โดยเริ่มจากบรอนซ์แชมเปียนชิป และก้าวไปสู่การแข่งที่ยากขึ้นเรื่อย ๆ นอกจากนี้ ยังมีโหมดตัวต่อตัวอื่นให้เลือกเช่นกัน เกมจะให้คะแนนสำหรับตำแหน่งการแข่งรอบสุดท้าย โดยมีคะแนนโบนัสมอบให้สำหรับรางวัล เช่น รอบที่เร็วที่สุด ผู้แข่งที่มีคะแนนมากที่สุดหลังจากการแข่งทั้งหมดจะเป็นแชมป์ เกมดังกล่าวมีโหมด "รัมเบิล" ซึ่งผู้เล่นพยายามบังคับให้ฝ่ายตรงข้ามตกเวที ส่วนโหมด "ซ็อกเกอร์" เป็นการแข่งฟุตบอลที่เปิดรับคนทั่วไปโดยมีโกลเดียว และผู้เล่นเข้าปะทะด้วยการชนกับฝ่ายตรงข้าม
เช่นเดียวกับเกมแข่งรถหลาย ๆ เกม ปัญญาประดิษฐ์ในสตรีตเรเซอร์จะปรับตัวเองตามประสิทธิภาพของผู้เล่น ซึ่งจะเอาชนะได้ยากขึ้นหากผู้เล่นทำได้ดี และง่ายต่อการเอาชนะหากผู้เล่นทำผิดพลาด
จุดขายหลักประการหนึ่งของเพลย์สเตชัน และเซกา แซตเทิร์น ซึ่งเป็นเวอร์ชันต่อมาคือพวกเขาสนับสนุนผู้เล่นได้ถึงแปดคนบนการแบ่งหน้าจอ ซึ่งโดยปกติแล้วจะทำให้เกมช้าลงจนไม่สามารถเล่นได้บนฮาร์ดแวร์เกมในยุคเดียวกัน
การตอบรับ
ซาราห์ เนด แห่งนิตยสารเกมโปรได้วิจารณ์เวอร์ชันซูเปอร์แฟมิคอมอย่างคลั่งไคล้ โดยกล่าวว่าคุณลักษณะดังกล่าวมีรูปแบบการเล่นที่คล้ายกับซูเปอร์มาริโอคาร์ต แต่ "ดียิ่งกว่า" เธอยกย่องเส้นทางแห่งจินตนาการที่มีให้เลือกมากมาย อาวุธพิเศษเฉพาะสำหรับตัวละครแต่ละตัว โหมดผู้เล่นสี่คน "ตัวต่อตัวต่อตัวต่อตัว", ความสามารถในการดูการแข่งซ้ำจากทุกมุม, กราฟิก, การควบคุมที่ราบรื่น รวมถึงโหมด "รัมเบิล" และ "ซ็อกเกอร์" เธอสรุปว่า "ยูบิซอฟต์เอาชนะตัวเองด้วยผู้ชนะการแข่งรายนี้"
เจฟฟ์ คิตส์ ที่วิจารณ์เวอร์ชันเพลย์สเตชันในเว็บไซต์เกมสปอต กล่าวถึงเกมนี้ว่า "ให้ความบันเทิงเล็กน้อย" และกล่าวว่า "ดีพอสำหรับการเช่าช่วงสุดสัปดาห์ แต่ไม่มากไปกว่านั้น" ส่วนในนิตยสารอิเล็กทรอนิกส์เกมมิงมันทลี ทอดด์ โมวัตต์ ปรบมือให้กับการปรับปรุงอย่างมากที่เห็นในเวอร์ชันเพลย์สเตชัน, การเลือกลู่, อาวุธ และคุณสมบัติผู้เล่นแปดคน ในขณะที่โจ รีบิกกี แย้งว่าลู่นั้น "ไม่น่าสนใจและบางครั้งก็น่าเบื่อ" และนั่น ความสนุกที่นำเสนอโดยอาวุธนั้นเจือจางอย่างรวดเร็ว ด้านกิเดียนจากนิตยสารเกมโปรเห็นพ้องต้องกันว่าตัวเลือกและคุณสมบัติจำนวนมากถูกโต้แย้งโดยการออกแบบลู่ที่สั้นและรก รวมถึงหน้าจอแยกที่ยากต่อการติดตาม อย่างไรก็ตาม เขายังยกย่องกราฟิกที่เหมือนการ์ตูนและการควบคุมที่ตอบสนองได้ดี และถือว่ามันใช้แทนมาริโอคาร์ตในเพลย์สเตชันได้อย่างดี แม้ว่าเขาจะแนะนำให้ผู้เล่นเกมเช่ามันก่อนตัดสินใจซื้อก็ตาม เช่นเดียวกับทอดด์ โมวัตต์, นิตยสารเนกซ์เจเนอเรชันถือว่าเวอร์ชันเพลย์สเตชันก้าวกระโดดเหนือเวอร์ชันก่อน ๆ อย่างน่าทึ่ง โดยยกย่องตัวเลือกจำนวนมาก, การควบคุมที่ "ราบรื่นและใช้งานง่าย", แอนิเมชันที่ลื่นไหล และการออกแบบลู่ที่ท้าทาย รวมภึงสรุปว่า "ไม่ใช่เกมขั้นสูงทางเทคนิคหรือแหวกแนวที่สุดของฤดูกาล แต่ก็ยังสามารถจัดการให้สนุกได้" ส่วนการวิจารณ์เวอร์ชันเซกา แซตเทิร์น กัปตันคาเมรอนจากนิตยสารเกมโปรยกย่องการเคลื่อนไหวที่หลากหลาย แต่ติเตียนว่าหน้าจอแยกทำให้ส่วนของหน้าจอเล็กเกินไปเมื่อมีผู้เล่นมากกว่าสี่คน เขาสรุปว่าเกมนี้ "ไม่ใช่การเช่าที่ไม่ดี มันไม่มีเอกลักษณ์หรือตลกพอที่จะรับประกันการซื้อ" ร็อบ ไบรต์ จากนิตยสารเซกา แซตเทิร์น แมกกาซีน พบว่า "ตัวละครค่อนข้างไม่มีรสนิยมที่ดีและตัวละครส่วนใหญ่ลอกเลียนแบบ" แต่ยกย่องปัญญาประดิษฐ์ของเกมและความหลากหลายของโหมดเกม เขากล่าวถึงกราฟิกว่า "สวยมากจริง ๆ, มีสีสัน และมีรายละเอียดมาก" แต่กล่าวว่า "การแข่งรถมักจะทำให้คุณรู้สึกว่าถนนกำลังเคลื่อนที่ในขณะที่รถจอดนิ่งอยู่" เขาเปรียบเทียบเกมดังกล่าวกับมาริโอคาร์ต โดยกล่าวว่า "มันขาดการเข้าถึงโดยรวมซูเปอร์แฟมิคอมคลาสสิก และการออกแบบหลักสูตรก็ไม่ค่อยสร้างสรรค์เท่า" เขากล่าวว่า "สตรีตเรเซอร์ยังคงสามารถเล่นได้และมีความท้าทายอย่างมาก รวมถึงสนุกเป็นพิเศษในโหมดหลายผู้เล่น" ส่วนนักวิจารณ์คนอื่น ๆ ยังตั้งข้อสังเกตว่าเกมนี้ได้รับแรงบันดาลใจจากมาริโอคาร์ต โดยนิตยสารเอสไควร์กล่าวถึงเกมนี้ว่า "โคลนที่น่าจับตามอง มีตัวการ์ตูนมากกว่าในรูปแบบการแข่งโกคาร์ตที่ไม่มีการระงับที่คุณฝันถึงเมื่อคุณกลับมาจากผับกับเพื่อนฝูงของคุณ"
เจาะเซฟ (รายการโทรทัศน์)
เจาะเซฟ หรือ The Vault เป็นรายการเกมโชว์ประเภทควิซโชว์ ออกอากาศทางสถานีโทรทัศน์ไอทีวี ทุกวันจันทร์ เวลา 22:30 - 23:30 น. ผลิตโดย บริษัท มีเดีย ออฟ มีเดียส์ จำกัด (มหาชน) ดำเนินรายการโดย ปนัดดา วงศ์ผู้ดี รายการนี้เป็นรายการที่ซื้อลิขสิทธิ์มาจากประเทศอังกฤษซึ่งเป็นประเทศที่รายการนี้ได้รับความนิยมอย่างมาก แม้จะมีต้นกำเนิดที่แท้จริงมาจากประเทศอิสราเอลก็ตาม มีคำขวัญประจำรายการว่า "เจาะเซฟ รายการที่จะทำให้คุณรวยหน้าจอ"
กติกาการแข่งขัน
เจาะเซฟ เป็นการแข่งขันตอบคำถาม ซึ่งเปิดโอกาสให้ผู้เข้าแข่งขันที่เป็นดารา-นักแสดง และผู้เข้าแข่งขันจากทางบ้านมาร่วมแข่งขันชิงเงินรางวัล 1 ล้านบาท อย่างไรก็ตาม ผู้ชมทางบ้านมีโอกาสที่จะเข้าร่วมการแข่งขัน และได้รับเงินรางวัล 1 ล้านบาทด้วย ถ้าในสัปดาห์นั้น ผู้เข้าแข่งขันในห้องส่งไม่สามารถทำแจ็กพอตแตกได้ โดยในช่วงสุดท้ายของรายการจะเป็นการออกอากาศสดเพื่อถามคำถามกับผู้ชมทางบ้านทางโทรศัพท์นั่นเอง (การแข่งขันในห้องส่งก่อนหน้าจะบันทึกเทปเอาไว้แล้ว)
ถอดรหัสเซฟ
ผู้เข้าแข่งขันในแต่ละสัปดาห์มีทั้งหมด 7 คน แต่จะมีเพียง 3 คนเท่านั้นที่จะได้สิทธิเป็นผู้เข้าแข่งขันหลักในการลุ้นเงินรางวัลสูงสุด 1 ล้านบาท ทั้งนี้ ก่อนเริ่มเข้าสู่ช่วง พิธีกรจะบอก รหัสเซฟ ซึ่งเป็นตัวเลข 4 หลักเอาไว้ (จะเปลี่ยนไปในทุกสัปดาห์) และเมื่อเข้าสู่ช่วงนี้แล้ว ผู้เข้าแข่งขันจะแนะนำตัวเองพร้อมกับบอกตัวเลข 4 หลักซึ่งคิดว่าเป็นรหัสเซฟที่ถูกต้องเอาไว้ด้วย ถ้ารหัสเซฟของผู้เข้าแข่งขันคนใดตรงกับรหัสเซฟประจำสัปดาห์เป็นจำนวนหลักมากที่สุด 3 คน ก็จะได้เป็นผู้เข้าแข่งขันหลักประจำสัปดาห์ ส่วนผู้เข้าแข่งขันอีก 4 คนที่เหลือจะกลายเป็น โบรกเกอร์ ซึ่งมีหน้าที่ซื้อขายคำตอบกับผู้เข้าแข่งขันหลัก และมีสิทธิได้รับเงินรางวัลจากการซื้อขายคำตอบดังกล่าวด้วย อนึ่ง ในการเรียกขานชื่อของโบรกเกอร์ระหว่างการแข่งขัน จะเรียกผ่านอาชีพของโบรกเกอร์คนนั้น ซึ่งคำนึงถึงอาชีพที่โบรกเกอร์คนนั้นประกอบอยู่จริงๆด้วย (เช่น ก. ประกอบอาชีพเป็น นักธุรกิจ ในการซื้อขายคำตอบก็จะเรียก ก. ว่านักธุรกิจ)
รอบแรก
ผู้เข้าแข่งขันทั้ง 3 คน จะมีเงินรางวัลสะสมเริ่มต้นคนละ 10,000 บาท ทั้งนี้ ผู้เข้าแข่งขันแต่ละคน ต้องตอบคำถามจำนวน 10 ข้อ ภายในเวลา 3 นาที โดยหากตอบคำถามถูกต้อง จะได้รับเงินรางวัลข้อละ 1,000 บาท แต่ถ้าตอบถูกครบทั้ง 10 ข้อ จะได้รับเงินรางวัลพิเศษ 30,000 บาท ทั้งนี้ คำถามแต่ละข้อสามารถตอบกี่ครั้งก็ได้จนกว่าจะถูกต้องและสามารถขอข้ามได้ อย่างไรก็ดี หากผู้เข้าแข่งขันต้องการตัวช่วย สามารถขอความช่วยเหลือโดยการซื้อขายคำตอบกับโบรกเกอร์ได้ แต่ในการตอบคำถามรอบแรก ผู้เข้าแข่งขันจะยังไม่สามารถซื้อขายคำตอบได้ ต้องตอบคำถามด้วยตนเอง จนกว่าจะเข้าสู่การตอบคำถามรอบที่สองซึ่งเป็นคำถามที่ผู้เข้าแข่งขันเคยข้ามไปในรอบแรกนั่นเอง
สำหรับการซื้อขายคำตอบนั้น ผู้เข้าแข่งขันจะต้องต่อรองกับโบรกเกอร์คนใดคนหนึ่งจาก 4 คน เพื่อให้ส่วนแบ่งเงินรางวัลจากการที่โบรกเกอร์นั้นช่วยตอบคำถามดังกล่าวให้ โดยอาจจะให้เงินรางวัลเพียงส่วนหนึ่งหรือทั้งหมดของข้อนั้นก็ได้ ตัวอย่างเช่น ก. ให้ ข. โบรกเกอร์ตอบคำถามให้ตนด้วยมูลค่า 800 บาท ดังนั้น ถ้า ข. ตอบถูกต้อง ข. จะได้รับเงินรางวัล 800 บาท ส่วน ก. จะได้เงินรางวัลจากข้อนั้นเพียง 200 บาท
เมื่อเสร็จสิ้นการแข่งขันในรอบนี้ ผู้เข้าแข่งขัน 2 คนที่มีเงินรางวัลสะสมมากที่สุดจะได้ผ่านเข้าสู่รอบต่อไป
รอบตัวต่อตัว
ในรอบนี้ ผู้เข้าแข่งขันทั้ง 2 คนจะมีเงินรางวัลสะสมเริ่มต้นใหม่ คนละ 10,000 บาท ทั้งนี้ ผู้เข้าแข่งขันต้องตอบคำถามให้ได้มากที่สุด ภายในเวลา 4 นาที โดยเป็นการผลัดกันตอบคำถามสลับกันไป เริ่มจากผู้เข้าแข่งขันที่มีเงินรางวัลมากที่สุดในรอบที่ผ่านมาก่อน ในการตอบคำถาม ผู้เข้าแข่งขันมีเวลาข้อละ 15 วินาที เพื่อตอบคำถามรวมถึงซื้อขายคำตอบกับโบรกเกอร์ ถ้าตอบถูกจะได้รับเงินรางวัลข้อละ 1,000 บาท หรือจำนวนเงินที่เหลือจากการซื้อคำตอบจากโบรกเกอร์นั้น แล้วพิธีกรจะสลับมาถามคำถามกับผู้เข้าแข่งขันอีกคนหนึ่ง แต่ถ้าหากหมดเวลา 15 วินาทีแล้วยังตอบคำถามไม่ถูกต้อง ผู้เข้าแข่งขันอีกคนหนึ่งจะได้สิทธิใตอบคำถามแทน โดยมีเวลา 15 วินาทีเช่นกัน อย่างไรก็ดี ถ้าในข้อนั้นไม่มีใครตอบคำถามถูกต้อง พิธีกรจะเฉลยคำตอบแล้วถามคำถามใหม่กับผู้เข้าแข่งขันคนที่ตอบคำถามค้างอยู่นั่นเอง อนึ่ง ผู้เข้าแข่งขันทั้งสองคนไม่สามารถขอข้ามคำถามที่ถามอยู่ได้
เมื่อเสร็จสิ้นการแข่งขันในรอบนี้ จะนำเงินรางวัลสะสมของผู้เข้าแข่งขันจากรอบตัวต่อตัวไปรวมกับเงินรางวัลสะสมในรอบแรก ผู้เข้าแข่งขันที่มีเงินรางวัลสะสมมากที่สุดจะได้ผ่านเข้าสู่รอบแจ็กพอตต่อไป
รอบแจ็กพอต
ในรอบนี้ ผู้เข้าแข่งขันจะมีเงินรางวัลสะสมเริ่มต้น เป็นเงินรางวัลสะสมจากทั้งสองรอบที่ผ่านมา ทั้งนี้ จะมีเวลา 2 นาทีในการตอบคำถาม 10 ข้อ โดยหากตอบคำถามถูกต้องแต่ละข้อ จะได้รับเงินรางวัลสะสมเป็นขั้นบันไดไป ดังต่อไปนี้ ทั้งนี้ ถ้าตอบถูกต้องครบ 10 ข้อจะได้รับเงินรางวัล 500,000 บาท และทางรายการจะมอบเงินรางวัลเพิ่มให้อีก 500,000 บาทเป็น 1,000,000 บาททันที อนึง ผู้เข้าแข่งขันไม่สามารถขอข้ามคำถามได้ แต่ยังสามารถซื้อขายคำตอบกับโบรกเกอร์ได้เช่นเดิม
ในกรณีที่ผู้เข้าแข่งขันไม่สามารถทำแจ็กพอตแตกได้ พิธีกรจะนำคุณผู้ชมเข้าสู่รอบถ่ายทอดสดเพื่อให้ผู้ชมทางบ้านมีโอกาสได้รับเงินรางวัล 1,000,000 บาทจากการตอบคำถามทางโทรศัพท์
รอบถ่ายทอดสด
ในรอบนี้จะออกอากาศสด ต่างจากรอบที่ผ่านมาซึ่งเป็นการบันทึกเทปไว้ล่วงหน้า โดยผู้ชมทางบ้านที่ลงทะเบียนผ่านทางโทรศัพท์และ SMS จะมีสิทธิได้รับคัดเลือกให้ร่วมแข่งขันตอบคำถามในรอบนี้ ทั้งนี้ พิธีกรจะสุ่มหมายเลขโทรศัพท์ผ่านระบบคอมพิวเตอร์มา 3 หมายเลข และจะโทรศัพท์ไปหาทีละหมายเลข หากหมายเลขโทรศัพท์ใดไม่สามารถติดต่อได้ หรือไม่รับสายภายในเสียงสัญญาณ 3 ครั้ง พิธีกรจะโทรศัพท์ไปยังหมายเลขต่อไปทันที แต่หากหมายเลขโทรศัพท์ใดรับสาย หมายเลขนั้นก็จะได้เป็นผู้โชคดีร่วมตอบคำถามต่อไป
สำหรับการแข่งขัน ผู้เข้าแข่งขันจะมีเวลา 1 นาทีในการตอบคำถาม 7 ข้อ โดยคำถาม 3 ข้อแรกจะมาจากคำถามที่ได้ถามไปแล้วในรอบที่ผ่านมาของรายการ หากตอบคำถามถูกต้องแต่ละข้อ จะได้รับเงินรางวัลสะสมเป็นขั้นบันไดไป ดังต่อไปนี้ ส่วนข้อที่ 7 ถ้าตอบถูก จะได้รับเงินรางวัล 1,000,000 บาททันที อนึ่ง ผู้เข้าแข่งขันไม่สามารถขอข้ามคำถามได้
ในฉบับสหราชอาณาจักร ก่อนที่พิธีกรจะถามคำถามข้อสุดท้าย เวลาจะหยุดลง และจะให้ผู้เข้าแข่งขันเลือกหมวดคำถามจาก 3 หมวด เมื่อเลือกแล้ว พิธีกรจะถามคำถามขอสุดท้ายซึ่งเมื่อผู้เข้าแข่งขันทำแจ๊คพ็อตแตก จะได้รับเงินรางวัล 100,000 ปอนด์ แต่ถ้าผู้เข้าแข่งขันทั้งในรอบบันทึกเทปและรอบถ่ายทอดสดไม่สามารถทำแจ๊คพ็อตแตกได้ เงินรางวัลแจ๊คพ็อตจะถูกยกยอดไปเพิ่มกับเงินรางวัลแจ๊คพ็อตในสัปดาห์ถัดไป
สะแงะ
สะแงะ อาจหมายถึง
โททัลวอร์: อัตติลา
โททัลวอร์: อัตติลา เป็นเกมวางแผนบนคอมพิวเตอร์ พัฒนาโดยครีเอทีฟแอสเซมบลี และจัดจำหน่ายโดยเซก้า เป็นเกมล่าสุดในซีรีส์ โททัลวอร์ โดยเป็นเรื่องราวการรบของจักรวรรดิ์ฮัน ที่นำโดยจักพรรดิ์อัตติลา เกมเริ่มวางจำหน่ายวันที่ 17 กุมภาพันธ์ พ.ศ. 2558
วัชระ สงวนสมบัติ
วัชระ สงวนสมบัติ นักปักษีวิทยา และนักวิชาการประจำพิพิธภัณฑ์ธรรมชาติวิทยา องค์การพิพิธภัณฑ์วิทยาศาสตร์แห่งชาติ (อพวช.) และแฟนพันธุ์แท้ดูนก 2 ปีซ้อน
วัชระ เกิดเมื่อปี พ.ศ. 2519 ที่จังหวัดสมุทรสงคราม ในวัยเด็กชื่นชอบธรรมชาติรอบตัว จึงทำให้เริ่มสนใจในธรรมชาติวิทยาและสัตววิทยา โดยชื่นชมและติดตามผลงานของ นายแพทย์บุญส่ง เลขะกุล นักธรรมชาติวิืทยาและนักอนุรักษ์ธรรมชาติที่มีชื่อเสียง
จบการศึกษาจากคณะวนศาสตร์ มหาวิทยาลัยเกษตรศาสตร์ ในปี พ.ศ. 2541 โดยมีผลงานการเขียนบทความเกี่ยวกับสัตว์ป่าลงในนิตยสารต่าง ๆ ขณะที่ยังศึกษาอยู่ชั้นปีที่ 3 มาก่อนแล้ว รับราชการในตำแหน่งนักวิชาการผู้เชี่ยวชาญเรื่องนกและวิทยาสัตว์เลี้ยงลูกด้วยนม ประจำพิพิธภัณฑ์ธรรมชาติวิทยา ในสังกัดองค์การพิพิธภัณฑ์วิทยาศาสตร์แห่งชาติ โดยมีหน้าที่ดูแลตัวอย่างของนกและสัตว์เลี้ยงด้วยนมต่าง ๆ
นอกจากนี้แล้วยังเป็นนักดูนกที่มีชื่อเสียง เคยค้นพบ นกเด้าลมแม่น้ำโขง (Motacilla samveasnae) ซึ่งเป็นนกชนิดใหม่ของโลกในปี พ.ศ. 2544 และได้เขียนหนังสือ 2 เล่ม ร่วมกับ ดร.จารุจินต์ นภีตะภัฏ และ นายสัตวแพทย์กานต์ เลขะกุล ผู้ซึ่งเป็นหลานชายของ นพ.บุญส่ง เกี่ยวกับการดูนกซึ่งเป็นภาษาไทย อันเป็นเจตนารมณ์ของ นพ.บุญส่ง ก่อนเสียชีวิตอีกด้วย
นอกจากนี้แล้ว ยังได้เป็นสุดยอดแฟนพันธุ์แท้ดูนกถึง 2 ปีติดต่อกัน ในรายการเกมโชว์แฟนพันธุ์แท้ ทางช่อง 5 ในปี พ.ศ. 2546 และ ปี พ.ศ. 2550 ซึ่งในการแข่งขันแฟนพันธุ์แท้แห่งปี ยังได้เข้ารอบชิงชนะเลิศอีกด้วย
ปราสาทหนองตาเปล่ง
ปราสาทหนองตาเปล่ง ตั้งอยู่ภายในวัดปราสาทเทพสถิตย์ ตำบลชำนิ อำเภอชำนิ จังหวัดบุรีรัมย์
ลักษณะ
ปัจจุบันตัวปรางค์และผนังได้พังถล่มลงมากลายเป็นกองหิน เหลือเพียงผนังปราสาทด้านทิศเหนือที่ยังอยู่ในสภาพสมบูรณ์
ปลาวัวดำ
ปลาวัวดำ (Black trigger, Niger trigger, Redtoothed triggerfish, Redtoothed filefish) เป็นปลาทะเลชนิดหนึ่ง มีชื่อวิทยาศาสตร์ว่า Odonus niger อยู่ในวงศ์ปลาวัว (Balistidae) จัดเป็นปลาเพียงชนิดเดียวที่อยู่ในสกุล Odonus
ลักษณะ
มีลำตัวแบนข้างเป็นรูปไข่ ครีบหางเว้าลึกเป็นรูปพระจันทร์เสี้ยวมีปลายเรียว ตัวมีสีน้ำเงินอมเทา ปากมีลายคาดสีน้ำเงินถึงครีบอกและตา ขอบเกล็ดเป็นตารางเห็นได้ชัด ครีบหลังและครีบก้นมีขอบสีน้ำเงิน มีส่วนหัวที่ใหญ่ปลาวัวสกุลอื่น ๆ แม้ครีบต่าง ๆ จะมีขนาดเล็กทำให้ว่ายน้ำได้ไม่เร็วนัก แต่ก็คล่องแล่ว กินกุ้ง, หอย, ปู และสัตว์หน้าดินต่าง ๆ  รวมถึงฟองน้ำและแพลงก์ตอน เป็นอาหาร
มีขนาดใหญ่ที่สุดประมาณ 50 เซนติเมตร แต่มีขนาดโดยเฉลี่ยประมาณ 30 เซนติเมตร
ทาบู
ทาบู เป็นซิงเกิลที่ 41 ของคุมิ โคดะ  วางจำหน่ายในวันที่ 8 ตุลาคม  พ.ศ. 2551  โดยวางจำหน่ายถึงสองแบบ คือ แบบปกติ  และแบบแฟนคลับซีดี  เป็นเพลงที่แต่งร่วมกันระหว่างคุมิ โคดะ  และ HIRO อดีตมือกลองวง Raphael ที่เคยร่วมงานกันในเพลง "อะไม วะนะ" ในอัลบั้ม Kingdom มาแล้ว
ปลาวัวดำ
ที่อยู่
อาศัยในแนวปะการังของแถบอินโด-แปซิฟิก พบได้ตั้งแต่ความลึก 0–35 เมตร ตั้งแต่ชายฝั่งทวีปแอฟริกาในด้านแอฟริกาใต้, ทะเลแดง, นิวแคลิโดเนีย และเกรตแบร์ริเออร์รีฟ ในน่านน้ำไทยพบได้ในฝั่งของทะเลอันดามัน และทะเลอ่าวไทย ปากอ่าวปัตตานี แต่เป็นปลาที่พบได้น้อยมาก
ทาบู
ซิงเกิล TABOO เปิดตัวอันดับที่ 1 ออริกอนชาร์ตในสัปดาห์แรกด้วยยอดขาย 66,569 แผ่น โดยเป็นซิงเกิลเปิดตัวในอันดับที่ 1 หลังจาก 1 ปีกับอีก 3 เดือน  โดยที่ซิงเกิลสุดท้ายที่เปิดตัวอันดับ 1 คือ FREAKY
ปลาวัวดำ
ที่อยู่
เป็นปลาที่ใช้ตกและบริโภคได้ เนื้อมีรสชาติดี และนิยมเลี้ยงเป็นปลาสวยงาม นับว่าเป็นปลาวัวอีกชนิดหนึ่งที่เลี้ยงได้ง่าย แต่ไม่ควรเลี้ยงรวมกับสัตว์ไม่มีกระดูกสันหลังอย่างอื่น เพราะจะถูกกินเป็นอาหารได้ และควรเลี้ยงในตู้ที่มีความจุน้ำขนาดใหญ่
ทาบู
เพลง TABOO เป็นเพลงประกอบโฆษณา music.jp เป็นเพลงประกอบการถ่ายทอดสดกีฬามวยปล้ำหญิงชิงแชมมป์โลกปี 2008 ทางช่องนิปปอนทีวี  และนอกจากนี้ยังเป็นเพลงประกอบเกม "ไซไฮ โนะ ยุคุเอะ" บนเครื่องนินเทนโด ดีเอสอีกด้วย
ซิงเกิล TABOO ได้รับรางวัลพลาตินัมดิสก์จาก RIAJ เนื่องจากมียอดขายและยอดสั่งจองเกิน 250,000 แผ่น พร้อมกับซิงเกิล Promise / Star
ปาล์มฟอกซ์เทล
ปาล์มฟอกซ์เทล เป็นปาล์มชนิดเดียวในสกุล Wodyetia เป็นปาล์มประจำถิ่นในรัฐควีนส์แลนด์ ประเทศออสเตรเลีย ลักษณะเป็นปาล์มต้นเดี่ยว สูงได้ถึง 15 เมตร ลำต้นมีเส้นผ่านศูนย์กลาง 20–25 เซนติเมตร ใบเป็นใบรูปขนนก ใบย่อยเป็นกระจุก แผ่ออกทุกทิศทางเป็นพวงคล้ายหางหมาป่า ทางใบยาว 2–2.5 เมตร ช่อดอกสีขาวแบบแยกเพศอยู่ร่วมต้น ยาว 50 เซนติเมตร ผลกลมรีขนาด 5–6 เซนติเมตร เมื่อสุกมีสีส้มแดง
ปาล์มฟอกซ์เทลมีชื่ออื่น ได้แก่ ปาล์มหางกระรอก ปาล์มหางหมาจิ้งจอก และปาล์มหางหมาป่า เป็นปาล์มที่ทนต่อสภาพดินและอากาศที่หลากหลาย ปาล์มฟอกซ์เทลเหมาะสำหรับปลูกกลางแจ้ง ต้องการน้ำปานกลาง ขยายพันธุ์ด้วยการเพาะเมล็ด โดยใช้เวลา 3–4 เดือนจึงงอก
คัปเป ยามางูจิ
คัปเป ยามางูจิ ( 山口 勝平<rt>やまぐち かっぺい</rt>, เกิด 23 พฤษภาคม 1965 ) เป็นนักพากย์และนักแสดงชาวญี่ปุ่น สังกัดโกคู เกิดที่เมืองฟูกูโอกะ จังหวัดฟูกูโอกะ ส่วนสูง 160 ซม. มีชื่อจริงว่า มิตสึโอะ ยามางูจิ (山口 光雄)
ลูกชายของเขาคือ ริวโนสึเกะ ยามางูจิ เป็นนักพากย์เช่นกัน ลูกสาวของเขาคือ อากาเนะ ยามางูจิ เป็นนักเล่าเรื่องรากูโงะ และนักพากย์
นกแสกแดง (สกุล)
นกแสกแดง (Bay owl) เป็นสกุลของนกล่าเหยื่อที่หากินในเวลากลางคืน จำพวกนกเค้าแมวสกุลหนึ่ง ใช้ชื่อสกุลว่า Phodilus อยู่ในวงศ์ย่อย Phodilinae ในวงศ์นกแสก (Phodilidae)
มีลักษณะแตกต่างจากนกแสกในสกุล Tyto คือ มีขนที่ตั้งแหลมเหนือตาแลหูคล้ายหู มีใบหน้าที่เป็นรูปตัวU|ยู เป็นวงกลมมากกว่า และมีขาที่แข็งแรง สามารถเกาะกิ่งไม้ในลักษณะตัวตั้งตรงได้ รวมทั้งเสียงร้องที่แตกต่างกันด้วย มีการล่าเหยื่อด้วยการจ้องมองและการโยกหัวไปมา และใช้การบินไปเกาะยังใต้ต้นไม้ต้นเล็ก ๆ ใต้เรือนยอดป่า แล้วจึงจับเหยื่อ เนื่องจากมีปีกที่กลมและสั้น
มีเพียง 3 ชนิดเท่านั้น คือ
พบกระจายพันธุ์ในป่า หรือชายป่าใกล้ชุมนุม ทั่วทวีปเอเชีย และแอฟริกา สำหรับในเกาะซามาร์ ในหมู่เกาะฟิลิปปินส์มีความเป็นไปได้อาจจะมีอีกชนิดหนึ่งที่สูญพันธุ์ไปแล้ว
ด้ามขวาน
วงด้ามขวาน วงดนตรีเพื่อชีวิตระดับตำนานอีกวงหนึ่งของภาคใต้ ก่อตั้งโดย ยงยุทธ์ ดำศรี หรือ ยุทธ์ ด้ามขวาน หรือที่เรียกกันว่า อาจารย์ยุทธ์ ชาวจังหวัดนครศรีธรรมราช ซึ่งปัจจุบันรับราชการเป็นอาจารย์ประจำมหาวิทยาลัยราชภัฎธนบุรี  มีสมาชิกในวงแรกก่อตั้ง 10 คน ซึ่งล้วนแต่คนภาคใต้ทั้งสิ้น
วงด้ามขวานถือเป็นต้นแบบให้กับวงดนตรีเพื่อชีวิตภาคใต้อีกหลายวง เช่น มาลีฮวนน่า ตีฆอลาซู สันติภาพ เป็นต้น
มีหลายเพลงที่ได้รับความนิยมเช่น ไก่เถื่อน อิไซกูนิ คน_หนน_คดกรรณิการ์, ดวงอาทิตย์ตกดิน เป็นต้น
ฆาตกรต่อเนื่อง
ฆาตกรต่อเนื่อง (serial killer) หมายถึง บุคคลที่ก่อคดีฆาตกรรมขึ้น โดยมีเหยื่อผู้เคราะห์ร้ายตั้งแต่ 3 คนขึ้นไป หรือก่อเหตุมาแล้วอย่างน้อย 3 ครั้ง ในช่วงระยะเวลาที่มีชีวิตอยู่ ฆาตกรต่อเนื่องส่วนมาก จะเป็นผู้ที่มีพฤติกรรมที่ตัดขาดจากสังคมภายนอก (Antisocial Personality Disorder) และไม่ได้เป็นบ้า  ดูจากภายนอกแล้วจะเหมือนกับคนปกติทั่วไป บางครั้งจะมีเสน่ห์กว่าคนปกติด้วยซ้ำ
จิตวิทยาและแรงจูงใจ
นักจิตวิทยาได้ตั้งอีกสมมติฐานที่ว่า ฆาตกรต่อเนื่องเป็นพวกที่ไม่มีพัฒนาการทางอารมณ์ ทำให้กลายเป็นพวกแปลกแยกและถูกปฏิเสธจากสังคมภายนอก เป็นผลทำให้บุคคลเหล่านี้ สามารถก่อคดีได้โดยที่ไม่รู้สึกผิดแม้แต่น้อย และไม่ใช่กรณีของฆาตกรรมอำพราง บางกรณีการถูกเยาะเย้ย หรือกดขี่ทางสังคมก็เป็นอีกเหตุจูงใจหนึ่ง
ฆาตกรต่อเนื่องมักมีความสนใจหรือพยายามที่จะสนใจ ในเรื่องที่เหยื่อชื่นชอบเป็นพิเศษ เช่น การเรียน การแข่งขัน เรื่องเพศ ฯลฯ เมื่อก่อคดีพวกฆาตกรต่อเนื่อง มักจะมีความรู้สึกที่คล้ายกับ กำลังทำการค้นคว้าวิจัยบางสิ่งบางอย่างของนักวิทยาศาสตร์ ซึ่งไม่มีความรู้สึกผิด กับสิ่งที่ตนนำมาทดลองเหมือนกับการนำกบมาชำแหละเพื่อศึกษาโครงสร้าง  ฆาตกรต่อเนื่องจะพยายามเข้าใจถึงตัวตนที่แท้จริงของตน ก็เมื่อได้ก่อคดีในแต่ละครั้ง ด้วยการสร้างความเจ็บปวดให้เหยื่อ และประเมินสภาพของศพเมื่อเหยื่อตายไปแล้ว
ฆาตกรต่อเนื่องที่โด่งดัง
อังกฤษ ฝรั่งเศส เยอรมนี อิตาลี อิหร่าน รัสเซีย สหรัฐ แคนาดา บราซิล ปากีสถาน ญี่ปุ่น จีน เกาหลีใต้ แอฟริกาใต้ ออสเตรเลีย อินโดนีเซีย
ปราสาทหนองปล่อง
ปราสาทหนองปล่อง หรือ ปราสาทหนองโปร่ง ตั้งอยู่ในสำนักสงฆ์โคกปราสาทเทพสถิตย์ ในเขตบ้านหนองยาง หมู่ที่ 1 ตำบลหนองปล่อง อำเภอชำนิ จังหวัดบุรีรัมย์
ลักษณะ
มีลักษณะแผนผังเป็นธรรมศาลา ยังไม่ได้รับการบูรณะ มีสภาพชำรุด ตัวปราสาทได้พังทลายมาทั้งหลัง
ประมูล
ประมูล อาจหมายถึง
ธิดาดิน หินอ่อน
ข้าวทิพย์ ธิดาดิน (16 สิงหาคม พ.ศ. 2532 –) เป็นนักร้อง - นักแสดง นักร้องเพลงลูกทุ่ง-หมอลำหญิงชาวไทยสังกัดแกรมมี่โกลด์ เธออยู่ในวงการบันเทิงมาแล้ว 15 ปี และนักแสดง หนึ่งในนักร้องในโครงการ น้องใหม่ไต่ดาว โครงการ 1 รวมดาวที่ราบสูง
เธอเกิดที่อำเภอเสนางคนิคม จังหวัดอำนาจเจริญ จบการศึกษาระดับปริญญาตรีจากมหาวิทยาลัยรัตนบัณฑิต เธอซึมซับการเป็นศิลปินมาจากบิดาและครอบครัว และเธอเริ่มร้องเพลงอย่างจริงจังตั้งแต่ระดับอุดมศึกษาชั้นปีที่ 1 จนเมื่อเธอจบปริญญาตรี เธอได้พบกับอำไพ มณีวงษ์ นักแต่งเพลงและนักดนตรีหมอลำชื่อดัง อำไพได้พาเธอไปพบกับสลา คุณวุฒิและเธอได้เป็นศิลปินในโครงการ น้องใหม่ไต่ดาว โครงการ 1 และบันทึกเสียงผลงานเพลงในโครงการคือ สาว ม.ปลาย ยังอายฮัก และ ม.หก เทอมสุดท้าย และหลังจากนั้นเธอจึงได้เป็นศิลปินสังกัดแกรมมี่โกลด์นับแต่นั้นเป็นต้นมา
ประวัติ
เธอเกิดเมื่อวันที่ 16 สิงหาคม พ.ศ. 2532 ที่ตำบลหนองสามสี อำเภอเสนางคนิคม จังหวัดอำนาจเจริญ เป็นบุตรีของนายวินัยและนางลำเพา หินอ่อน จบการศึกษาชั้นประถมศึกษาจากโรงเรียนบ้านสมสะอาดเนินกุง ระดับมัธยมศึกษาจาก โรงเรียนนาเวียงจุลดิศวิทยา ระดับอุดมศึกษา มหาวิทยาลัยรัตนบัณฑิต สาขา บริหารธุรกิจการตลาด และ จบการศึกษาเมื่อปี พ.ศ. 2555
วงการบันเทิง
เธอชื่นชอบการร้องเพลงตั้งแต่เด็ก เนื่องจากบิดาของเธอเป็นพระเอกหมอลำ (ชื่อวินัยน้อย เพ็ชรเสนาง) และในวัยเด็กเธอเคยเดินสายประกวดร้องเพลงในฐานะตัวแทนของโรงเรียนมาหลายครั้งและยังได้รับการสนับสนุนจากคุณครูและผู้ใหญ่เป็นอย่างดี
ต่อมาเมื่อเธอกำลังศึกษาอยู่ชั้นมัธยมศึกษาปีที่ 6 ที่โรงเรียนนาเวียงจุลดิศวิทยา นายบุญช่วย แสงจันทร์ ผู้อำนวยการโรงเรียนนาเวียงจุลดิศวิทยา ณ ขณะนั้น ทราบมาว่าสลา คุณวุฒิ กำลังต้องการนักร้องแนวลูกทุ่งหมอลำหน้าใหม่ ซึ่งอยู่ในโครงการ น้องใหม่ไต่ดาว โครงการ 1 รวมดาวที่ราบสูง ของแกรมมี่โกลด์ นายบุญช่วย จึงเรียกเธอไปบันทึกเทปเสียง และเมื่อนำไปส่งให้ทางสังกัดเธอก็ได้ผ่านการคัดเลือก
สลาจึงได้แต่งเพลงให้เธอขับร้องสองเพลงเพื่อบันทึกเสียงเป็นครั้งแรก ได้แก่ สาวมอปลายยังอายฮัก และ มอหกเทอมสุดท้าย พร้อมตั้งชื่อในวงการให้เธอคือ ข้าวทิพย์ ธิดาดิน และเธอก็ยังมีผลงานในวงการบันเทิงมาถึงทุกวันนี้
ในวงการภาพยนต์ และละครโทรทัศน์ เธอแสดงละครโทรทัศน์หลายเรื่อง ในปี พ.ศ. 2560 เธอได้ร่วมแสดงละครโทรทัศน์เรื่องนายฮ้อยทมิฬ ออกอากาศทางช่อง 7 เอชดี รับบทเป็น บัวเขียว' โดยแสดงคู่กับพงศธร ศรีจันทร์ ในปี พ.ศ. 2563 เธอได้ร่วมแสดงละครโทรทัศน์เรื่องมงกุฎดอกหญ้า ออกอากาศทางช่องวัน รับบทเป็น กิ่งอ้อ เสียงสวรรค์ และ อีกหลายเรื่อง
งานสุดท้ายที่เขาทำก่อนพักเบรกคืออัลบั้มชุดที่ 2 ของเขาในปี 2555 ภายใต้สังกัดแกรมมี่ โกลด์ เขาเป็นศิลปินและทำงานเบื้องหลังให้กับศิลปินคนอื่นๆ ที่แกรมมีโกลด์
อัลบั้มเดี่ยว
{| class="wikitable" !ปี !สตูดิโออัลบั้ม !รายชื่อเพลง
อัลบั้มพิเศษ
{| class="wikitable" !ปี !ชื่ออัลบั้ม !รายชื่อเพลง
อัลบั้มรวมฮิต
{| class="wikitable" !ปี !ชื่ออัลบั้ม !หมายเหตุ
เพลงที่ร่วมร้องกับศิลปินอื่น
เพลงที่ข้าวทิพย์ ธิดาดินได้มีส่วนร่วมในการการร้อง
ผลงานพิธีกร
ออนไลน์
เห็บลม
เห็บลม เป็นสัตว์ตัวเล็กๆขนาดประมาณหัวเข็มหมุดเห็บชนิดนี้จึงสามารถลอยไปตามกระแสลมได้ โดยทั่วไปแล้วพบได้ในฤดูแล้งในเขตป่า ในเขตอุทยานแห่งชาติ เห็บลมเป็นสัตว์ที่กินเลือดสัตว์อื่นเช่น กวาง เก้ง เมื่อคนเราไปเดินในป่า อาจถูกเห็บลมกัด อาการเมื่อถูกกัดเห็บลมจะเกาะติดอยู่ที่ผิวหนังโดยเราไม่รู้ตัว เป็น 3-4 วัน บางคนที่มีอาการแพ้อาจเป็นไข้ทุกวัน รอบๆบริเวณที่ถูกกัดเป็นผื่นแดงเจ็บคัน เราควรสำรวจร่างกายทุกครั้งเมื่อกลับออกจากป่า หรือสวนสัตว์เปิด
ทีลา เทกีลา
ทีลา เหงียน (Tila Nguyen) หรือชื่อในวงการแสดงว่า ทีลา เทกีลา (Tila Tequila) นางแบบสาวอเมริกันเชื้อสายเวียดนาม โด่งดังจากการไปเป็นแบบปกนิตยสารเซ็กซี่ และงานเรียลลิตี้ ชื่อว่า A Shot at Love With Tila Tequila ที่ออกอากาศทางช่อง เอ็มทีวี
ทีลา เทกีลา เกิดในประเทศสิงคโปร์หลังจากครอบครัวชาวเวียดนามของเธอหนีออกนอกประเทศ ไปตั้งหลักที่เมืองฮุสตัน รัฐเท็กซัส สมัยที่เธอยังเด็ก ทีลาในวัยรุ่นนั้นมีนิสัยเป็นทอมบอยและเกเร
ทีลา ถูกค้นพบโดยแมวมองของนิตยสารเพลย์บอยในวัย 18 จนได้ไปเป็นแบบให้กับนิตยสาร รวมทั้งกับ Stuff และ Maxim ด้วย
ปราสาทหนองกง (โคกปราสาท)
ปราสาทหนองกง หรือ ปราสาทโคกปราสาท ตั้งอยู่กลางทุ่งนา ในเขตบ้านหนองกง ตำบลหนองกง อำเภอนางรอง จังหวัดบุรีรัมย์
ลักษณะ
ปราสาทหนองกงเป็นธรรมศาลา ปราสาทได้พังทลายลงมาทั้งหลังกลายเป็นเนินดินอยู่กลางทุ่งนา ตัวปราสาทแทบไม่เหลือร่องรอย มีเพียงซากผนังส่วนหนึ่งที่สลักลายคิ้วบัวไว้ และมีเศษหินอยู่ทั่วไป
การเดินทาง
ตามทางหลวง 218 ระยะทางห่างจากอำเภอนางรอง 14 กิโลเมตร เลี้ยวขวาเข้าไปตามถนนลูกรังสู่บ้านหนองกง และไปตามถนนผ่านลำห้วยเก็บน้ำเข้าไปในทุ่งนาใหญ่ ประมาณ 2 กิโลเมตร
ลอรา เดิร์น
ลอรา เอลิซาเบท เดิร์น (Laura Elizabeth Dern; เกิด 10 กุมภาพันธ์ ค.ศ. 1967) เป็นนักแสดง ผู้กำกับ โปรดิวเซอร์ภาพยนตร์ ชาวอเมริกัน
เธอเป็นบุตรนักแสดง บรูซ เดิร์น และไดแอน แลดด์ เริ่มอาชีพการแสดงในคริสต์ทศวรรษ 1980 และเริ่มมีชื่อเสียงจากภาพยนตร์ของ เดวิด ลินช์ เรื่อง บลู เวลเวต เมืองทมิฬ ปมมรณะ (1986) จากนั้นได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม จากภาพยนตร์เรื่อง แรมบลิง โรส ผู้หญิงก็คนนะ (1991) เธอเริ่มเป็นที่รู้จักในระดับนานาชาติจากบทบาทในภาพยนตร์ผจญภัยเรื่อง จูราสสิค พาร์ค กำเนิดใหม่ไดโนเสาร์ (1993) เธอได้รับสองรางวัลลูกโลกทองคำจากบทบาท แคเทอรีน แฮร์ริส ในภาพยนตร์ทางโทรทัศน์ รีเคานท์ เหนือกว่าความขัดแย้ง (2008) และบทเอมี เจลลิโค ในซีรีส์แนวตลก-ชีวิตเรื่อง Enlightened (2011–2013) เดิร์นได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม จากภาพยนตร์ ไวลด์ เดินก้าวไปตราบหัวใจไม่ล้ม (2014) ในปี 2017 เธอแสดงในบทเรนาตา ไคลน์ในซีรีส์แนวชีวิต Big Little Lies ซึ่งทำให้เธอได้รับรางวัลไพรม์ไทม์เอมมี สาขานักแสดงสมทบหญิงในซีรีส์หรือภาพยนตร์ และกลับมาร่วมงานกับเดวิด ลิตช์อีกครั้งใน Twin Peaks: The Return เธอรับบทสมทบในภาพยนตร์เรื่อง Star Wars: The Last Jedi (2017), Marriage Story (2019) และ Little Women (2019) และจากการแสดงในภาพยนตร์ Marriage Story  ทำให้เธอได้รับรางวัลลูกโลกทองคำตัวที่ 5 และรางวัลออสการ์ สาขานักแสดงสมทบหญิงยอดเยี่ยม
สำนักศึกษาเพริพาเททิก
สำนักศึกษาเพริพาเททิก (peripatetic school) เป็นหนึ่งในสำนักศึกษาทางปรัชญาในสมัยกรีกโบราณ ซึ่งมีรูปแบบการสอนปรับปรุงมาจากวิธีการของผู้ก่อตั้ง คืออริสโตเติล นักปรัชญากรีก คำว่า เพริพาเททิก จะใช้เรียกบรรดาลูกศิษย์ของเขา ชื่อของโรงเรียนมีที่มาจากคำว่า Peripatos ซึ่งมาจาก peripatoi (περίπατοι "ระเบียง") ของสนามประลองไลเซียมในกรุงเอเธนส์ อันเป็นสถานที่ที่บรรดาสมาชิกของสำนักศึกษามาพบปะกัน นอกจากนี้มีอีกคำหนึ่งในภาษากรีกคือ peripatetikos (περιπατητικός) ซึ่งหมายถึง การเดิน ดังนั้นคำว่า เพริพาเททิกจึงใช้ในความหมายว่า การท่องเที่ยว การค้นหา หรือการเดินและพูดคุย มีตำนานเล่ากันหลังจากที่อริสโตเติลเสียชีวิตแล้วว่า เขาจะเดินไปเดินมาในขณะใช้ความคิด สำนักศึกษาแห่งนี้น่าจะก่อตั้งขึ้นราว 335 ปีก่อนคริสตกาล ซึ่งเป็นช่วงที่อริสโตเติลเริ่มการสอนในไลเซียม โดยเป็นสถาบันศึกษาอย่างไม่เป็นทางการ สมาชิกประกอบด้วยผู้สนใจในปรัชญาและวิทยาศาสตร์ ผู้สืบทอดของอริสโตเติลคือ เทโอพราสตุส และ สตราโต ยังคงยึดถือประเพณีในการศึกษาทฤษฎีต่างๆ ในทางปรัชญาและวิทยาศาสตร์ จนประมาณกลางศตวรรษที่ 3 ก่อนคริสตกาล สำนักศึกษานี้ก็เริ่มเสื่อมความนิยม และกลับฟื้นฟูขึ้นมาอีกครั้งก็เมื่อล่วงเข้าสู่ยุคโรมันแล้ว ในช่วงหลัง สมาชิกของสำนักศึกษาหันไปเอาใจใส่ในการเก็บรักษาบันทึกผลงานของอริสโตเติล และไม่ได้สนใจในการค้นคว้าความรู้เพิ่มเติมอีก สำนักศึกษายุติลงในที่สุดเมื่อประมาณคริสต์ศตวรรษที่ 3
21 ธันวาคม
วันที่ 21 ธันวาคม เป็นวันที่ 355 ของปี (วันที่ 356 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 10 วันในปีนั้น
อัครทูตสวรรค์ราฟาเอล
ราฟาเอล หรืออิสรอฟีล (רָפָאֵל, Rāfāʾēl, "พระเจ้าเป็นผู้ทรงรักษา" "พระเจ้าทรงรักษา" "พระเจ้าได้โปรดรักษา", اسرافيل‎, Isrāfīl) เป็นอัครทูตสวรรค์ตามความเชื่อในศาสนายูดาห์ ศาสนาคริสต์ และศาสนาอิสลาม เชื่อกันว่าเป็นผู้ทำหน้าที่รักษาโรค
ศาสนาคริสต์
เรื่องราวของอัครทูตสวรรค์ราฟาเอลปรากฏครั้งแรกในหนังสือโทบิตซึ่งเป็นคัมภีร์อธิกธรรม ว่า โทบิตเป็นชาวอิสราเอลที่ถูกจับมาเป็นเชลยที่นครนีนะเวห์ โทบิตเป็นผู้ชอบธรรมเฉพาะพระพักตร์พระเจ้า แต่แม้จะทำดีช่วยเหลือเพื่อนร่วมชาติ ช่วยฝังศพคนตาย แต่โทบิตกลับหมดสิ้นทรัพย์สินเงินทองแถมยังตาบอด พระเจ้ามอบหมายให้ทูตสวรรค์ราฟาเอลเป็นผู้ช่วยเหลือโทบียาห์บุตรชายโทบิตระหว่างเดินทางไปเอาเงินที่ฝากไว้กับเพื่อนต่างเมืองเมื่อ 20 ปีก่อน ตลอดการเดินทางท่านคุ้มครองโทบียาห์ให้พ้นจากอันตรายต่าง ๆ และหาภรรยาที่ดีให้ จนกลับมาหาโทบิตและมารดาได้สำเร็จ ท่านได้บอกวิธีรักษาดวงตาแก่โทบียาห์จนทำให้โทบิตหายจากการตาบอด คริสต์ศาสนิกชนบางนิกายจึงนับถือว่าราฟาเอลเป็นนักบุญองค์อุปถัมภ์ผู้เดินทางและแพทย์